Centrum voľného času, Kollárova 9, Revúca

**Propozície obvodného kola**

**„Na bicykli bezpečne“ 2013**

**Vyhlasovateľ:** *Ministerstvo školstva, vedy, výskumu a športu Slovenskej republiky*

**Organizátor:** *Centrum voľného času Revúca*

**Deň: *15. mája 2013 (streda)***

**Miesto:** *Detské dopravné ihrisko Revúca*

**Prezentácia:** *8,00 – 8,30 hod., 9,00 – otvorenie súťaže*

**Účastníci:** *Súťaž je vyhlásená pre žiakov základných škôl. V roku 2013 sa súťaže môžu zúčastniť deti narodené v rokoch 2001, 2002, 2003. Žiadneho kola súťaže sa nemôžu zúčastniť deti, ktoré súťažili v minulých rokoch*

**Družstvo:** *Súťažné družstvá sú štvorčlenné (2 dievčatá, 2 chlapci)*

**Postup:** *Víťazné družstvo postupuje do krajského kola*

**Ceny:** *Zabezpečuje CVČ Revúca*

**Cestovné:** *Školy cestujú na vlastné náklady*

**Občerstvenie:** *Zabezpečuje CVČ Revúca*

**Prihlášky:** *Školy zasielajú len jednu prihlášku za družstvo,* vzor v prílohe.

*Zasielajte na adresu: Centrum voľného času, Kollárova 9, 050 01 Revúca*

*alebo emailom na adresu* [*cvcra@revuca.sk*](mailto:cvcra@revuca.sk) *do* ***14. mája 2013, 10,00 hod.***

*Pred začatím súťaže odovzdá vedúci družstva prihlášku potvrdenú riaditeľom školy organizátorovi súťaže.*

**Podmienky súťaže:** *Súťaž sa organizuje podľa platného organizačného poriadku a týchto propozícií.*

**Súťažné disciplíny:**

*A - teoretická časť: vedomosti z pravidiel cestnej premávky - zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a vyhláška č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov*

*B - Praktická časť*

* *jazda zručnosti*
* *technická zručnosť*

*C - Jazda podľa pravidiel cestnej premávky, svetelné signalizačné zariadenia, premávka riadená policajtom, podľa dopravných značiek v rozsahu pre chodcov a cyklistov.*

**Hodnotenie:**

* *hodnotený je každý súťažiaci a každá prekážka samostatne,*
* *hodnotí sa prideľovaním trestných bodov,*
* *hodnotenie družstva je súčtom trestných bodov všetkých členov družstva,*
* *víťazí družstvo, ktoré má najmenší počet trestných bodov,*
* *bonusové dva body získa družstvo po odovzdaní výtvarnej práce,*
* *bonusové dva body stráca družstvo za neodovzdanie výtvarnej práce.*

**Upozornenie:** Pred zahájením súťaže organizátor zabezpečí predvedenie trate pred jazdcom. Trať si nebude možné vyskúšať. Usporiadateľ si vyhradzuje právo výberu prekážok z priložených propozícií.

Revúca, 6. mája 2013

Mgr. Maroš Raffay

riaditeľ CVČ Revúca

Príloha: prihláška